laion/Wikipedia-Exotic huggingface dataset:
ოქროს ციხე

ოქროს ციხე — ციხესიმაგრე ადიგენის მუნიციპალიტეტის სოფელ ბოლაჯურის მახლობლად. იგი უზარმაზარ კლდოვან მასივზე დგას და ძნელი მისადგომია (ზოგიერთი მხრიდან მიუდგომელიც). ეს ერთ-ერთი ყველაზე დიდი ციხეთაგანია საქართველოში. ციხის ზემო ნაწილი კლდოვანი ქედის კეხზეა. მისი კედლები ჩრდილოეთითაც და სამხრეთითაც ეშვება. ციხის უდიდესი ნაწილი სამხრეთის ფრთაზეა, სადაც კედლების რამდენიმე (თითქმის პარალელური) მწკრივია. კედლების მცირე ბურჯების გარდა, ციხის ფარგლებში რამდენიმე უფრო მოზრდილი კოშკიცაა. ერთი მათგანი უმაღლეს კლდეზე დგას და მთელ ციხეს დაჰყურებს. ციხის გეგმა რთულია. დონე ყოველ ნაბიჯზე იცვლება. კედლები კლდეებთანაა შეზრდილი, მათი საძირკვლის ხაზი აღმა-დაღმა მისდევს კლდეებს. კედლები უხეშად დამუშავებული ლოდებითაა ნაშენი და ზოგან 10 მეტრზე მეტ სიმაღლეზეა შენარჩუნებული. შესასვლელი ჩრდილოეთიდანაა. იგი ოთხივე მხრივ დიდი ლოდებითაა შემოფარგლული, სიმაღლით დაახლოებით 1,5 მეტრია, სიგანით კი - უფრო ნაკლები. კედლის სისქე შესასვლელთან ორ მეტრს აღემატება. დარჩენილი ბუდეები მოწმობს, რომ აქ ორფრთიანი კარი იყო. საკეტად უზარმაზარი ურდული ჰქონდათ. კედელში დარჩენილია მისი ბუდე. შესასვლელის წინ დამატებითი კედელია აშენებული, ხოლო ზედ შესასვლელის თავზე გაკეთებულია დიდი სალოდე; ამ ადგილამდის შემოჭრილ მტერს ზედ თავზე აყრიდნენ ქვებს, ასხამდნენ ცხელ ფისს. შიგ ციხის ფარგლებში შეღწევის შემდეგაც თავდამსხმელს ბევრი სიძნელე ეღობებოდა წინ. დამცველებს ცალკეულ კოშკებშიც შეეძლოთ გამაგრება. ოქროს ციხე ჯაყელთა ერთ-ერთი უმთავრესი სიმაგრეთაგანი იყო და იგი სხვა ციხეებთან ერთად დამცველ სიმაგრეთა მთელ სისტემას ქმნიდა ათაბაგთა სამფლობელოს შუაგულის გარშემო. ციხის აშენების ზუსტი თარიღი უცნობია. სავარაუდოდ იგი აგებულია XIII საუკუნის დასასრულს ან XIV საუკუნის დასაწყისში და მის შესახებ ადრინდელი წერილობითი ცნობებიც არ მოგვეპოვება. XV-XVI საუკუნეებში კი, თურქების მომძლავრების დროს, იგი დიდ როლს თამაშობდა მესხთა თავდაცვის საქმეში. აქ გამაგრებულნი ძალიან დიდ ტერიტორიას უწევდნენ კონტროლს, კარგად უთვალთვალებდნენ გზებსაც და ციხის მდებარეობისა და სიმტკიცის გამო, ალყასაც დიდხანს უძლებდნენ. ოქროს ციხე ხშირად იხსენიება ე. წ. მესხური დავითნის ქრონიკაში (XVI ს.), რომელშიც სამცხის სამთავროს არსებობის ბოლო ხანების ამბებია მოთხრობილი. 1578 წელს, თურქი სარდლის ლალა-ფაშას შემოჭრის დროს, ოქროს ციხეში იყო გამაგრებული ქაიხოსრო ათაბაგის მეუღლე დედისიმედი, რომელიც ამაოდ ცდილობდა სამცხის გადარჩენას დამპყრობელთაგან. ბერიძე ვ., სამცხის ხუროთმოძღვრული ძეგლები, თბ.,1970 წ. ზაქარაია პ., ქართული საბჭოთა ენციკლოპედია, ტ. 7, თბ., 1984. — გვ. 614. ↑ ოქროსციხე. დაარქივებულია ორიგინალიდან — 2020-10-22. ციტირების თარიღი: 2011-09-30.
წარმოიდგინეთ მშვიდობა (კოშკი)

კოორდინატები: 64°09′47″ ჩ. გ. 21°51′34″ დ. გ.﻿ / ﻿64.1632389° ჩ. გ. 21.8594667° დ. გ.﻿ / 64.1632389; -21.8594667 წარმოიდგინეთ მშვიდობის კოშკი (ისლ: Friðarsúlan, „მშვიდობის სვეტი“) არის მემორიალი, რომელიც ჯონ ლენონს მიუძღვნა თავისმა ქვრივმა იოკო ონომ. მდებარეობს ქოთლაფიორზურის (Kollafjörður) ყურეში, ვიზეის (Viðey) კუნძულზე რეიკიავიკთან ახლოს, ისლანდიაში. შედგება თეთრი ქვის მონუმენტისგან დაპროექტებული მაღალი „შუქურისგან“, რომელზეც წაწერილია სიტყვები „წარმოიდგინეთ მშვიდობა“, 24 ენაზე. სახელი დაერქვა ჯონ ლენონის მშვიდობის ჰიმნ „Imagine“-ის მიხედვით. დამატებით პანელზე წერია: კოშკი შედგება 15 პროჟექტორისგან, პრიზმებით, რომლებიც სარკეების როლს ასრულებენ. შუქი ზოგჯერ ღრუბლებსაც აღწევს. მოწმენდილი ღამით 4000 მ სიმაღლეზე აღწევს. შუქურის ქვეშ ჩამარხულია 500 000-ზე მეტი დაწერილი სურვილები, რომელიც იოკო ონომ პროექტ „სურვილის ხეებით“ („Wish Trees“) წლების განმავლობაში შეაგროვა. იოკო გეგმავს, რომ შუქურა იყოს განათებული ყოველ წელს 9 ოქტომბრიდან (ჯონის დაბადების დღე) 8 დეკემბრამდე (ჯონის მკვლელობის დღე). ისლანდია მისი სილამაზისა და გეოთერმული ენერგიის ეკო-მეგობრული მოხმარების გამო შეირჩა. კოშკის შენება დაიწყო 9 ოქტომბრიდან 2006-ში და ოფიციალურად გაიხსნა 2007-ის იგივე რიცხვში. ცერემონია მსოფლიოს მრავალი ტელევიზიით გადაიცა. ონოსთან ერთად ესწრებოდნენ ვაჟი შონ ლენონი, ჯგუფის წევრი რინგო სტარი, ჯორჯ ჰარისონის ქვრივი ოლივია ჰარისონი და მისი ვაჟი დჰანი ჰარისონი. პოლ მაკ-კარტნი მოიწვიეს, თუმცა სასამართლოს გამო ვერ შეძლო დასწრება. ინაუგურაციაზე იოკომ თქვა, რომ კოშკი საუკეთესო რამ იყო, რაც კი ოდსმე მას და ჯონს გაუკეთებიათ. კოშკზე სიტყვები 24 ენაზე წერია: პანელის ფოტოები ნახეთ ვიკისაწყობში. ↑ Iceland Imagines Peace Wired. 22 September 2009 ↑ iExcite ↑ Panel photos კოშკის ოფიციალური საიტი
ავსტრალიის დიდი ყურე

ავსტრალიის დიდი ყურე — მდებარეობს ავსტრალიის სამხრეთ-დასავლეთ ნაწილში, გადაჭიმულია დასავლეთის კონცხიდან (დასავლეთ ავსტრალია) სამხრეთ-აღმოსავლეთ კონცხამდე (სამხრეთი ავსტრალია), 1,160 კილომეტრის მანძილზე. ყურის ფართობი შეადგენს 1335 ათას კვ. კმ-ს. ყველაზე მნიშვნელოვანი საპორტო ქალაქია ადელაიდა. საერთაშორისო ჰიდროგრაფიის ორგანიზაციაზე დაყდნობით, იგი მიეკუთვნება ინდოეთის ოკეანის აუზს. ყურე პირველად ევროპელმა მკვლევარებმა აღმოაჩინეს 1627 წელს, როდესაც კაპიტანი ტისენი მოგზაურობდა ავსტრალიის დასავლეთ კიდეების გასწვრივ. საზღვრები ზუსტად იქნა მონიშნული ინგლისელი მკვლევარის, კაპიტან მეთიუ ფლინდერსის მიერ, 1820 წელს. ყურის სანაპირო ზოლს ახასიათებს 60 მეტრის სიმაღლის კლდეები, სასერფინგო პლაჟები. ადგილი ასევე იდეაულურია ვეშაპის მაძიებელთათვის. ავსტრალიის დიდი ყურის საჰაერო ვიდეო
შტრუმფები

შტრუმფები (ფრანგ. Les Schtroumpfs) — კომიქსისა და სატელევიზიო სერიალის სახის მქონე სიუჟეტები მომცრო ზომის ლურჯ შტრუმფებზე. მათი შემქმნელია ბელგიელი მხატვარი პეიო (პიერ კულიფორდი). პირველად ეს არსებები პრესაში 1958 წელს გამოჩნდნენ. მოგვიანებით კომპანიამ Hanna-Barbera Productions მათი თავგადასავლები სერიალის The Smurfs სახელწოდებით წარადგინა. ვიკისაწყობში არის გვერდი თემაზე: შტრუმფები შტრუმფების ოფიციალური საიტი შტრუმფები საიტზე IMDB
წათე II

წათე II — ეგრისის მეფე 554 წლის შემდეგ, გუბაზ II-ის ძმა. ცხოვრობდა კონსტანტინოპოლში. გუბაზ II-ის მოკვლის შემდეგ ეგრისის სახალხო კრებამ (555) მისი მეფედ დამტკიცება მოსთხოვა იუსტინიანე I-ს. იმპერატორმა ეს მოთხოვნა შეასრულა და წათე დიდი პატივით გამოგზავნა ეგრისში, სადაც ის ზეიმით აკურთხეს მეფედ. წათე II-ის მეფობის დროს გრძელდებოდა ირანისა და ბიზანტიის ბრძოლა ეგრისისათვის. ლომოური ნ., ქართული საბჭოთა ენციკლოპედია, ტ. 11, თბ., 1987. — გვ. 285.
მიოფიბრილები

მიოფიბრილები (ბერძ.: "მიოს"–კუნთი. ლათ. "ფიბრილას" –ძაფი) — კუნთოვან უჯრედებში კონებად განლაგებული ძაფები, რომლებიც შედგება კუმშვადი ძაფისებრი ცილისაგან. მიოფიბრილების დამოკლებისა და გამსხვილების შედეგად ხდება კუნთოვანი უჯრედებისა და, საბოლოო ჯამში კუნთის დამოკლება და გამსხვილება, ანუ შეკუმშვა.
წათე (მრავალმნიშვნელოვანი)

საკუთარი სახელი წათე შეიძლება აღნიშნავდეს ერთ-ერთ შემდეგ პიროვნებათაგანს: წათე I - ეგრისის სამეფოს მეფე წათე II - ეგრისის სამეფოს მეფე
წალენჯიხა

წალენჯიხა — ქალაქი საქართველოში, სამეგრელო-ზემო სვანეთის მხარის წალენჯიხის მუნიციპალიტეტის ადმინისტრაციული ცენტრი. მდებარეობს მდინარე ჭანისწყლის ნაპირზე, ზღვის დონიდან 222 მ სიმაღლეზე. ქალაქად გამოცხადდა 1964 წელს. ქალაქში არის ჯანდაცვის, განათლებისა და კულტურის დაწესებულებები. წალენჯიხა, მეგრული „წენდიხა“, ჭანისწყალი მეგრული „წენწყარი“ მდინარისა და გეოგრაფიული პუნქტის ამგვარი სახელწოდებანი დადასტურებულია როგორც ქართული, ასევე უცხოური წყაროების მიერ. სიმონ ჯანაშიას მიხედვით „წენი“ ანუ „წანი“ იყო ერთ-ერთი ტომთაგანი ჭანური-მეგრული განშტოებისა და არა საკუთრივ სანები. სწორედ ამ „წანი“ ტომისაგან მიიღო თავისი სახელწოდება ამ ადგილმა და იმ ციხემ (ჯიხამ), რომელიც მათ ეკუთვნოდათ (წენ-დიხა) და იმ მდინარემაც, რომელიც ციხეს ჩაუდიოდა (წენ-წყალი). X-XI საუკუნეებში წალენჯიხა მნიშვნელოვანი დასახლებული პუნქტი იყო, რაც დასტურდება წალენჯიხის საკათედრო ტაძარის მშენებლობით. დროთა განმავლობაში წალენჯიხის მნიშვნელობა კიდევ უფრო გაიზარდა ისე, რომ XIII-XIV საუკუნეებისათვის ის დადიანების ერთ-ერთ რეზიდენციად იქცა. დადიანებს აქ ჰქონდათ სასახლე, საჭურჭლე (საგანძური) და საგვარეულო სამარხიც. ქალაქის მნიშვნელობის ზრდამ გამოიწვია XIV საუკუნეშივე ოდიშის ერთ-ერთი მნიშვნელოვანი საეპისკოპოსოს გადატანა წალენჯიხაში, რამაც ხელი შეუწყო კულტურული და ეკონომიკური საქმიანობის აღმავლობას. რუსეთის იმპერიის დროს წალენჯიხა იყო ზუგდიდის მაზრის ერთ–ერთი საბოქაულოს ცენტრი. საბჭოთა პერიოდში წალენჯიხა იქცა ჩაის გადამუშავების ერთ-ერთ ცენტრად, რამაც ხელი შეუწყო დასახლების ურბანიზაციას. მოქმედებდა ჩაის ექვსი ფაბრიკა. 1964 წელს წალენჯიხამ მიიღო ქალაქის სტატუსი. დღეს მოქმედებს მხოლოდ ერთი ფაბრიკა, სადაც 300-მდე ადამიანი მუშაობს. 2014 წლის აღწერის მონაცემებით ქალაქში ცხოვრობს 3847 ადამიანი. წალენჯიხა წალენჯიხა მდირარე ჩხოუში წალენჯიხის საკათედრო ტაძარი მიქავა ა., ქართული საბჭოთა ენციკლოპედია, ტ. 11, თბ., 1987. — გვ. 286. ↑ 1.0 1.1 1.2 1.3 1.4 1.5 Cities and towns of Georgia pop-stat.mashke.org ↑ საქართველოს სატელეფონო კოდები — „სილქნეტი“. დაარქივებულია ორიგინალიდან — 2016-03-06. ციტირების თარიღი: 2011-08-14. ↑ საქართველოს საფოსტო ინდექსები — „საქართველოს ფოსტა“ ↑ 4.0 4.1 საქართველოს მოსახლეობის 2002 წლის პირველი ეროვნული საყოველთაო აღწერის შედეგბი, ტომი I. საქართველოს სტატისტიკის ეროვნული სამსახური (ნოემბერი 2003). დაარქივებულია ორიგინალიდან — 2018-09-28. ციტირების თარიღი: 7 დეკემბერი, 2016. ↑ მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019.
მფარავი ქსოვილი

მფარავი ქსოვილი, ეპიდერმისი — ქსოვილი, რომელიც მცენარის მთელს ზედაპირს, ყველა ორგანოს ფარავს გარედან, იგი იცავს მის ქვეშ მოთავსებულ უჯრედებს გამოშრობისა და დაზიანებისაგან. მფარავი ქსოვილი შედგება უჯრედის ერთი ან რამდენიმე შრისაგან. უჯრედები მცირე ზომისაა, აქვს სქელი გარსი და მჭიდორდაა გაწყობილი. ზოგიერთი მფარავი ქსოვილი მკვდარი უჯრედებითაა წარმოდგენილი.მაგ: ხე მცენარეებისა და ბუჩქებისა მრავალწლიანი ღეროს ქერქის საფევი. მფარავი ქსოვილი, გარდა დაცვითი ფუნქციისა, სხვა ფუნქციასაც ასრულებს. მაგ: ფოთლის კანის შორის მოთავსებულია ლობიოს თესლის მოყვანილობის პატარა, წყვილ წყვილად დაწყობილი უჯრედები — ბაგეები, რომელიც შემოსაზღვრავს ბაგის ხვრელს. ბაგეები ემსახურება ფოთოლში აირთა ცვლას და ფოთლის ზედაპირზე წყლის აორთქლებას. უცხო სიტყვათა ლექსიკონი — nplg.gov.ge
წარმომშობი ქსოვილი

წარმომშობი ქსოვილი, მერისტემა (ბერძ. μεριστός — გაყოფადი) — ქსოვილი, რომელიც შედგება წვრილი უჯრედებისაგან და ჩვეულებრივ არ შეიცავს ვაკუოლებს. მოზრდილ მცენარეში მერისტემა შენარჩუნებულია სხეულის მხოლოდ ცალკეულ, მზარდ ნაწილებში. მაგალითად, კენწრული მერისტემა განაპირობებს ღეროსა და ფესვის სიგრძეში ზრდას. გვერდითი მერისტემა კი–სისქეში მატებას. მცენარე არსებობის მანძილზე იზრდება სწორედ მერისტემის უჯრედების გაყოფით. ქართული საბჭოთა ენციკლოპედია, ტ. 11, თბ., 1987. — გვ. 300.
გამტარი ქსოვილი

გამტარი ქსოვილი — მცენარეთა ქსოვილის სახე, რომელიც მცენარეში ძლიერ დატოტვილ, ერთიან გამტარ სისტემას ქმნის. გამტარი ქსოვილი ორგვარია: ჭურჭლები — რომელშიც მოძრაობს წყალი და მასში გახსნილი მინერალური მარილები და საცრისებური მილები — რომელშიც მოძრაობს ორგანული ნივთიერებები. ორივე სახის გამტარი სისტემა წარმოდგენილია გრძელი უჯრედებით. ჭურჭლების უჯრედები მკვდარია, მათი განივი ტიხრები ჩაშლილია და წარმოქმნილია ერთიანი მილი. ჭურჭლების კედლებს კი აქვს გასქელებები, რაც მათ გაჭიმვის უნარს და დრეკადობის ანიჭებს. საცრისებრი მილები შედგება ცოცხალი უჯრედებისაგან, მათი განივი ტიხრები დასვრეტილია. სქელი კედლების გამო გამტარი სისტემის უჯრედები, საყრდენ–მექანიკურ ფუნქციას ასრულებენ. ქართული საბჭოთა ენციკლოპედია, ტ. 2, თბ., 1977. — გვ. 667.
ამინა

ამინა (ისლ: Amiina) — ისლანდიური პოსტ-როკის მსგავსი სტილის შემსრულებელი ჯგუფი. ჰილდურ აურსაილსდოუთირი (Hildur Ársælsdóttir) ედა რუნ ოულაფსდოუთირი (Edda Rún Ólafsdóttir) მარია ჰულდ მარკან სიგფუსდოუთირი (Maria Huld Markan Sigfúsdóttir) სოულრუნ სუმარლიზადოუთირი (Sólrún Sumarliðadóttir) მაგნუს ტრიგვასონ ელიასენი (Magnús Trygvason Eliassen) კიჰპი კანინუსი (Kippi Kaninus) ოულოფ იულია (Ólöf Júlía) კვარტეტი იყენებს სხვადასხვა ინსტრუმენტებს, ცოცხლად შესრულებისას მათ ერთმანეთში ცვლიან. შესრულებისას არის ემბიენტისა და ელექტრონული მუსიკის ელემენტები. მათი მუსიკა ქმნის სასიამოვნო, ქალისთვის შესაბამის გრძნობას. ჯგუფის ჩამოყალიბებამდე, მარია (2001-ში ჩაანაცვლა იულიამ) და ჰილდური იყვნენ მევიოლინეები, ედა ვიოლისტი, სოულრუნი კი - ვიოლონჩელისტი. ასეთი შემადგენლობით მიიღეს მონაწილება ჯგუფ სიგურ როუსის ალბომ „( )“-სა და შემდეგ „Takk…“-ში. ჯგუფის პირველი კომერციული ჩანაწერი გახდა EP „Animamina“. შემდეგ მოყვა სინგლი „Seoul“. 1-ლი სრულფასოვანი ალბომი „Kurr“ გამოვიდა 2007 წ-ის 21 მარტში. სიგურ როუსის 2006 წ-ის ზაფხულის ტურის დამთავრების შემდეგ, შემოდგომით ამინამ დაიწყო საკუთარი ტური ამერიკაშა და ევროპაში. „Kurr“-ის რელიზის შემდეგ, ჯგუფმა კონცერტები ჩაატარა ჩრდილოეთ ამერიკაში 2007 აპრილსა და მაისში, ევროპაში კი - მაისში. ჯგუფი გადაღებულია ისლანდიურ ფილმ Brúðguminn-სა (2008) და Heima-ში (2006, სიგურ როუსთან ერთად). Kurr (21 მარტი 2007) Puzzle (სექტემბერი 2010) Animamina (9 მაისი 2005) Re Minore (2009) Seoul (6 ნოემბერი 2006) Hilli (17 დეკემბერი 2007) Over & Again (2010) What are we waiting for? (სექტემბერი 2010) Screaming Masterpiece (2005) Kitchen Motors Family Album/Fjölskyldualbúm Tilraunaeldhússins (გაზაფხული 2006) Nightmare Revisited (სექტემბერი 2008) ოფიციალური საიტი დაარქივებული 2008-02-08 საიტზე Wayback Machine. Amiina საიტზე MySpace
წანარეთი

წანარეთი — ისტორიული მხარე აღმოსავლეთ საქართველოს მთიანეთში, მოიცავდა დარიალის ხეობის ზემოთს, ჯვრის უღელტეხილისა და მისი მიმდგომი რეგიონის ტერიტორიას — წანარეთის ხევს (იგივეა, რაც ხევი, ახლანდელი ყაზბეგის მუნიციპალიტეტის ტერიტორია). VII და განსაკუთრებით VIII-IX საუკუნეებში წანარების ტომის დაწინაურებამ და პოლიტიკურმა სიძლიერემ ცნება „წანარეთს“ ზოგადი, კრებითი ეთნიკური-პოლიტიკური შინაარსი შესძინა. წანარეთად იგულისხმებოდა კახეთის მთიანეთი - „მთიულეთი კახეთისა“ (მეცნიერებაში გამოთქმულია მოსაზრება, რომ გარკვეულ პერიოდში პოლიტიკური ასპექტით წანარეთი მთლიანად კახეთს ეწოდებოდა). ტრადიციულად წანარეთის ხელისუფალს დაკისრებული ჰქონდა დარიალის ხეობის კონტროლი და განსაკუთრებით უღელტეხილის დაცვა ჩრდილოეთიდან მომთაბარე ტომთაგან. VIII-IX საუკუნეებში წანარეთი კახეთის სამთავროს შემადგენელი ნაწილი იყო. ამავე საუკუნეებში იგი ხდება ძირითადი ძალა კახეთის სამთავროს მიერ დაწყებული ბრძოლისა არაბთა ბატონობის წინააღმდეგ. ხევი (მხარე) თ. პაპუაშვილი, ქართული საბჭოთა ენციკლოპედია, ტ. 11, თბ., 1987. — გვ. 290.
წანერი (მრავალმნიშვნელოვანი)

წანერი შეიძლება აღნიშნავდეს: წანერის მყინვარი — მყინვარი სვანეთის კავკასიონის კალთაზე, შედგება ორი ნაკადისაგან ჩრდილოეთი წანერი‎ — მყინვარი სვანეთის კავკასიონის კალთაზე სამხრეთი წანერი‎ — მყინვარი სვანეთის კავკასიონის კალთაზე წანერის უღელტეხილი — უღელტეხილი სვანეთის კავკასიონის ქედზე წანერი — მდინარე საქართველოში
შემაერთებელი ქსოვილი

შემაერთებელი ქსოვილი (ლათ. textus conjunctivus) — მეზენქიმიდან განვითარებული ცხოველური ორგანიზმის ქსოვილი, რომელიც ასრულებს საყრდენ-მექანიკურ, ტროფიკულ, დამცველობით და რეპარაციულ ფუნქციას. აგებულებისა და ფუნქციების მიხედვით მრავალგვარია, ქსოვილის ამ ტიპს მიეკუთვნება ძვალი, ხრტილი, მყესები, ცხიმოვანი ქსოვილი, აგრეთვე სისხლი, ლიმფა და საკუთრივ შემაერთებელი ქსოვილი, რომელიც გარს აკრავს სხვადასხვა ორგანოებს და მიჯნავს ერთმანეთისაგან, ასევე შედის სხვადასხვა ორგანოების აგებულებაში. ნებისმიერი სახის შემაერთებელი ქსოვილის დამახასიათებელი ნიშან თვისებაა რომ, შემედგენელი უჯრედები შორი-შორს არიან განლაგებული და ქსოვილის მოცულობის დიდი ნაწილი უჯრედთაშორის ნივთიერებას უჭირავს. ეს ნივთიერება შეიძლება ქვასავით მაგარი, ლაბისებრი ან თხევადი იყოს. ამ ქსოვილის უჯრედების უმეტესობისათვის დამახასიათებელია უჯრედშორისი ნივთიერების დიდი რაოდენობით სეკრეცია, რასაც ძირითადი ნივთიერება ეწოდება. ძირითადი ნივთიერებაა მაგალითად კოლაგენი, რომელსაც გამოყოფენ შემაერთებელქსოვილოვანი უჯრედები — ფიბრობლასტები და ფიბროციტები. საკუთრივ შემაერთებელი ქსოვილის ორი ტიპი არსებობს: მკვრივი და ფაშარი. პაპიძე, გ., ქართული საბჭოთა ენციკლოპედია, ტ. 10, თბ., 1986. — გვ. 708. ბიოლოგიური დასამედიცინო ტერმინები და ცნებები — nplg.gov.ge შემაერთებელი ქსოვილი — MedGeo.Net
ბისმარკის ზღვა

ბისმარკის ზღვა მდებარეობს წყნარი ოკეანის სამხრეთ-დასავლეთ ნაწილში, კუნძულ ახალი გვინეის ჩრდილოეთით და ბისმარკისა და საადმირალოს კუნძულების სამხრეთით. ისევე როგორც ბისმარკის არქიპელაგს, ამ ზღვასაც სახელი ეწოდა პრუსიის კანცლერის — ოტო ფონ ბისმარკის პატივსაცემად. ბისმარკის არქიპელაგი ზღვას ერტყმის ჩრდილოეთით და სამხრეთით და გამოყოფს მას წყნარი ოკეანისგან. სამხრეთით, ვიტიაზის სრუტის საშუალებით უკავშირდება სოლომონის ზღვას. ზღვის ფართობი შეადგენს 310 000 კმ²-ს. საშუალო სიღრმეა 1700 მ, მაქსიმალური სიღრმე 2665 მ. 1943 წლის 3 და 4 მარტს, მეორე მსოფლიო ომის დროს, ამ ზღვაში იაპონიის საზღვაო ძალებმა სრული მარცხი განიცადეს. ბრძოლა ისტორიაში „ბისმარკის ზღვის ბრძოლის“ სახელით შევიდა. ბისმარკის ზღვა — ბრიტანიკა ბისმარკის ზღვის ბრძოლა ბისმარკის ზღვის ბრძოლა დაარქივებული 2007-06-13 საიტზე Wayback Machine. ბისმარკის ზღვის ბრძოლა
ბოხაივანი

ბოხაივანი (ჩინ.: 渤海湾), აგრეთვე ცნობილი როგორც ბოხაის ყურე ან ბოხაის ზღვა, წარმოადგენს ყვითელი ზღვის ყურეს, რომელიც შეჭრილია ჩრდილოეთ ჩინეთის სიღრმეში. მისი სიახლოვე ჩინეთის დედაქალაქ პეკინთან, ამ ზღვას ხდის მსოფლიოში ერთ-ერთ ყველაზე გადატვირთულ საზღვაო გზად. ფართობია 78,000 კმ². Unep Reports - Regional Definition: Bohai Sea დაარქივებული 2010-07-28 საიტზე Archive-ItCategory:Webarchive template other archives
კამოტესის ზღვა

კამოტესის ზღვა — პატარა ზღვა, მდებარეობს ფილიპინის არქიპელაგის შიგნით. გადაჭიმულია ფილიპინების ორ რეგიონს — აღმოსავლეთ ვისაიასსა და ცენტრალურ ვისაიასს შორის. ჩრდილოეთით და აღმოსავლეთით ესაზღვრება კუნძული ლეიტე, სამხრეთით — ბოჰოლი და დასავლეთით სებუ. ზღვა დაკავშირებულია ვისაიანისა და ბოჰოლის ზღვებთან. კამოტესის ზღვის რუკები დაარქივებული 2010-04-09 საიტზე Wayback Machine. http://www.oceans.logo4you.co.uk/pasea_camotes.html დაარქივებული 2011-01-11 საიტზე Wayback Machine.
წებელდა (მხარე)

წებელდა, წებელ-დალი, წებელი (აფხ. Ҵабал) — ისტორიულ-გეოგრაფიული რეგიონი დასავლეთ საქართველოში, აფხაზეთში — მდ. კოდორის შუა და ზემო წყლის აუზში (ახლანდელი გულრიფშის რაიონის წებელდის ტერიტორია). გვიანდელი ანტიკურ და ადრინდელ ფეოდალურ ხანაში აფსილების ტომის განსახლების მხარე. VI საუკუნის ბიზანტირლი ავტორები პროკოპი კესარიელი და აგათია სქოლასტიკოსი ბიზანტია-სპარსეთის ომთან დაკავშირებით მრავალჯერ იხსენიებენ აფსილეთის მთავარ ციხეს — ციბილიუსს (ციბილიუმი). მიაჩნიათ, რომ მხარის სახელწოდება "წებელდა" და ციხის ერთიდაიგივეა. მთის მწვერვალებზე მიკვლეული ადრინდელი ფეოდალური ხანის რამდენიმე ციხე მიუთითებს რეგიონის დიდ სტრატეგიულ მნიშვნელობაზე. წებელდის ციხეები კონტროლს უწევდა სავაჭრო-სატრანზიტო გზას, რომლითაც ჯერ რომის იმპერია, შემდეგ ბიზანტია ეკონომიკურ და პოლიტიკურ კავშირს ახორციელებდა ჩრდილოეთ კავკასიასთან, ხოლო კასპიის ზღვის გვერდის ავლით - შუა აზიასთან. ფეოდალურ ხანაში წებელდა მარშანიების ფეოდალური საგვარეულოს ეკუთვნოდა. მდ. კოდორის ხეობის ზემო წელის ერთი მონაკვეთი - დალი გვიან საუკუნეებში გამოეყო წებელდას. 1810 აფხაზეთის სამთავრომ ცნო რუსეთის პოლიტიკური სუვერენიტეტი. წებელდაში ახალი ხელისუფლება აღიარეს 1840 წელს. აფხაზეთის 1866 აჯანყების დროს წებელდის მოსახლეობა აქტიურად იბრძოდა ადგილობრივი ფეოდალებისა და ცარიზმის კოლონიური პოლიტიკის წინააღმდეგ. შემდეგში წებელდის მოსახლეობა იძულებით თურქეთში გადასახლდა (მუჰაჯირობა). წებელდა მდიდარია არქეოლოგიური და ხუროთმოძღვრული ძეგლებით. ნაპოვნია კანკელის ფილები. გათხარეს (მ. ტრაპში, გ. შამბა, ი. ვორონოვი, მ. გუმბა) II-VII საუკუნების მრავალრიცხოვანინვენტარიანი სამარხები. ახლანდელი სოფ. წებელდის აღმოსავლეთით 4 კმ-ზე გათხარეს (ი. ვორონოვი) ერთ-ერთი ციხე. გამოვლინდა საფორტიფიკაციო სისტემა, 2 დარბაზული ეკლესია, აბანო, სამეურნეო სათავსები, წყალსაცავი აუზი, წყალსადენი, VI საუკუნის მონეტები და სხვა. აღმოჩენილია აგრეთვე X-XI საუკუნეების მონეტების განძი, რომელიც შეიცავს არაბული დირჰემების ქართულ მინაბაძებს. Археологические исследования в Цебельде, Тб., 1983; Воронов Ю. Н., Археологическая карта Абхазии, Сух., 1969; Трапш М. М., Труды, т. 3, Тб., 1971; ბერაძე თ., ლექვინაძე ვ., ქართული საბჭოთა ენციკლოპედია, ტ. 11, თბ., 1987. — გვ. 302. წებელდის გეოგრაფია Утверждение русского владычества на Кавказе, ტ. 12, გვ. 429-430 გაზ. Кавказ, 1852, N39 გაზ. Кавказ, 1852, N40 გაზ. Кавказ, 1852, N43
ფლორესის ზღვა

ფლორესის ზღვა მდებარეობს მალაის არქიპელაგში, ინდონეზიის აკვატორიაში. დასავლეთით ესაზღვრება ბალის ზღვა, ჩრდილო-დასავლეთით - იავის ზღვა, აღმოსავლეთით და ჩრდილო-აღმოსავლეთით - ბანდის ზღვა. სამხრეთით მდებარეობს ინდოეთის ოკეანე და სავუს ზღვა, რომლებიც ფლორესის ზღვისგან კუნძულებითაა გამოყოფილი. ზღვის ფართობი შეადგენს 240,000 კმ²-ს. http://visibleearth.nasa.gov/view_rec.php?id=6625 დაარქივებული 2006-10-13 საიტზე Wayback Machine. http://www.astrogeodata.it/id219.htm
კოროს ზღვა

კოროს ზღვა (ინგლ. Koro Sea) — ზღვა წყნარ ოკეანეში. მდებარეობს ფიჯის არქიპელაგში, კუნძულებს — ვიტი-ლევუსა და ლაუს შორის. სახელი მიიღო ფიჯის არქიპელაგის კუნძულ კოროსგან. მაქსიმალური სიღრმეა 2930 მ. კოროს ზღვა — სტატია ენციკლოპედია ბრიტანიკიდან (ინგლისური)
მოლუკის ზღვა

მოლუკის ზღვა (ინდონ. Laut Maluku) — მდებარეობს წყნარი ოკეანის დასავლეთ ნაწილში, ინდონეზიის აკვატორიაში. სამხრეთით ესაზღვრება ბანდის ზღვა, ჩრდილოეთით სულავესის ზღვა. შემოსაზღვრულია კუნძულებით: ჰალმაჰერა, ბურუ, სერამი, სულავესი, ტალაუდის კუნძულები. ზღვის ფართობი შეადგენს 291 000 კმ²-ს, მაქსიმალური სიღრმეა 4180 მ. რეგიონი მდიდარია მარჯნის რიფებით. მოლუკის ზღვა - ბრიტანიკა [1] დაარქივებული 2010-10-15 საიტზე Wayback Machine.
სავუს ზღვა

სავუს ზღვა — პატარა ზღვა, მდებარეობს მალაის არქიპელაგში, ინდონეზიის აკვატორიაში. სახელი მიიღო მის სამხრეთით მდებარე კუნძულ სავუსგან. შემოსაზღვრულია კუნძულებით: სავუ, რაი-ჯუა, როტე, ტიმორი, ფლორესი, სუმბა და ალორის არქიპელაგი. სამხრეთითა და დასავლეთით ესაზღვრება ინდოეთის ოკეანე, ჩრდილოეთით — ფლორესის ზღვა, ხოლო ჩრდილო-აღმოსავლეთით — ბანდის ზღვა. ზღვის ფართობი შეადგენს 35.000 კმ²-ს. დასავლეთიდან აღმოსავლეთისაკენ გადაჭიმულია 600 კმ-ზე, ჩრდილოეთიდან სამხრეთისკენ 200 კმ-ზე. მაქსიმალური სიღრმეა 3500 მ. ზღვაზე მდებარე უმსხვილესი ქალაქია ინდონეზიის ქალაქი კუპანგი. სავუს ზღვა — ბრიტანიკა სავუს ზღვის სურათები დაარქივებული 2011-09-22 საიტზე Wayback Machine.
წებელდა

საკუთარი სახელი წებელდა შეიძლება აღნიშნავდეს: წებელდა — ისტორიულ-გეოგრაფიული რეგიონი დასავლეთ საქართველოში წებელდა — სოფელი გულრიფშის მუნიციპალიტეტში
ვიქტორ ვალდესი

ვიქტორ ვალდესი არიბასი (ესპ. Víctor Valdés Arribas; დ. 14 იანვარი 1982, ბარსელონა, ესპანეთი) — ესპანელი ფეხბურთელი და ფეხბურთის მწვრთნელი. თამაშობდა მეკარის პოზიციაზე. არის ყველაზე წარმატებული მეკარე „ბარსელონას“ ისტორიაში, რომელსაც მოგებული აქვს 4 ლა ლიგის თასი, 2 ჩემპიონთა ლიგის თასი და 1 კოპა დელ რეი. სანამ იგი გააფორმებდა კონტრაქტს „ბარსელონასთან“, 2002–2003 იგი თამაშობდა „ბარსელონას“ ახალგაზრდულ კლუბში. 2014 წლის 26 მარტს „სელტა ვიგოსთან“ თამაშში მიიღო ტრავმა, რის შედეგადაც ვერ მიიღო მონაწილეობა 2014 წლის მუნდიალზე და დაასრულა კარიერა „ბარსელონაში“. ბარსელონა:(21) ესპანეთის ლა ლიგა (6): 2004–05, 2005–06, 2008–09, 2009–10, 2010–11, 2012–13 ესპანეთის თასი (2): 2008–09, 2011–12 ესპანეთის სუპერთასი (6): 2005, 2006, 2009, 2010, 2011, 2013 უეფა-ს ჩემპიონთა ლიგა (3): 2005–06, 2008–09, 2010–11 უეფა-ს სუპერთასი (2): 2009, 2011 ფიფა-ს მსოფლიო საკლუბო ჩემპიონატი (2): 2009, 2011 ესპანეთის ეროვნული ნაკრები:(2) მსოფლიო საფეხბურთო ჩემპიონატი: 2010 ევროპის საფეხბურთო ჩემპიონატი: 2012 შეგიძლიათ იხილოთ მედიაფაილები თემაზე „ვიქტორ ვალდესი“ ვიკისაწყობში. ვიქტორ ვალდესი (ინგლისური) ვიქტორ ვალდესი (ინგლისური) ვიქტორ ვალდესი (ინგლისური)
წედისი (მრავალმნიშვნელოვანი)

საკუთარი სახელი წედისი შეიძლება აღნიშნავდეს: წედისი — სოფელი გორის მუნიციპალიტეტში წედისი — სოფელი ონის მუნიციპალიტეტში წედისი — ციხესიმაგრე გორის მუნიციპალიტეტში წედისი — არქეოლოგიური ძეგლი გორის მუნიციპალიტეტის სოფელ წედისში.